نورى له‌لاپه‌ڕه‌ى تايبه‌ت خوه‌ى له‌بان ماڵپه‌ڕ په‌يوه‌نديه‌يل كومه‌ڵايه‌تى ك(شه‌فه‌ق نيوز)ئاگادارى بوى، نويساس: هه‌رێم كوردستان ناتويه‌نێد وه‌ ته‌نيا بڕيار سه‌روه‌خوه‌يى بيه‌ێد وه‌بى گله‌وخواردن ئه‌را به‌غداو ريككه‌فتن وه‌لياو باوه‌ڕى ئه‌وه‌سه‌ ك ئاشكراكردن جيابوينه‌وه‌ ئه‌دێده‌ هووكار به‌رپابوين جه‌نگه‌يل تازه‌ دژ هه‌رێم خراوتر له‌و جه‌نگه‌يله‌ ك سه‌دام حسێن به‌رپاى كرد دژ كورد له‌ سه‌ده‌ى گوزه‌يشت.
جى باسه‌، ئى سه‌ركرده‌ى سياسيه‌ ئاماژه‌ وه‌يه‌يش كرد و وت: ره‌فتار حكومه‌ت هه‌رێم له‌ى دوياخره‌ له‌ مه‌سه‌له‌ى كلكردن نه‌فت وه‌شيوه‌يگ سه‌روه‌خوه‌ى بويه‌ هووكار ناكووكيه‌يل ناونى حزبه‌يل كوردستانى و هه‌ر وه‌و خاتريشه‌ مه‌سه‌له‌ى جيايى ته‌نيا ئابوورى نيه‌، به‌ڵكوو مه‌سه‌له‌يگه‌ سياسى و په‌يوه‌سه‌ وه‌ هه‌ڵويست عراق و ئيران و توركيا و ده‌وڵه‌ته‌يل گه‌وراهيز.
